I Am Legend

***I Am Legend*** (euskaraz: Kondaira hutsa naiz) Francis Lawrencek 2007an zuzendutako zientzia-fikzio, drama eta beldurrezko filma da, I am Legend izen bereko 1954eko eleberrian oinarrituta.

## Sinopsia 
Robert Neville izeneko zientzialari militar bat, Will Smithek interpretatzen duena, munduan bakarrik bizi den pertsona ez kutsatua da, hots, minbizia sendatzeko asmoz sortutako birusa mutatu ondoren, beldurgarria eta saihetsezina bihurtu zen. Birusa minbizia zuten pertsonak kutsatu egin ondoren munduko ia pertsona guztiak kutsatu ditu. Munduko biztanleriaren % 90 hil da eta beste % 10a ere kutsaturik geratu da.

Neville kutsaturik ez dagoen munduko pertsona bakarra dela ematen du, berak birusarekiko immunitatea daukalako. Baina ez da mundu horretan bizi den izaki bakarra, beste motatako izakiz inguratuta baitago. Birusak kutsaturiko pertsonak eta animaliak mutante arriskutsu bihurtu ditu. Neville munstro hauetaz inguratuta dago eta gauean bizi diren izaki kutsatu hauekin kontuz ibili behar izango du bizirik irauteko.

Zientzialari protagonistak gauez mutanteengandik ihes egin beharko du, baina eguzkia ateratzen den bitartean kutsatuen bila doa, hauek eguzkitik ezkutatzen direlako eta haien lo ordua delako. Egunero, irrati batetik mezu bat bidaltzen du bizirik egon daitezkeen pertsonak aurkitzeko asmoz. Esperantza guztiak galdu eta gero, konturatzen da birusaren kontrako antidotoa egiteko bere odola erabiltzea dela irtenbide bakarra.

## Argumentua 
2009. urtean, Alice Krippin medikuak elgorriaren birus bat genetikoki aldatu ondoren minbizirako sendabide gisa, birus hori mutatu egin zen, pandemia bitxi bat sortuz. Robert Neville teniente koronela, Estatu Batuetako Armadako birologoa, kutsatu gabeko azken gizakia da New York hirian, eta, beharbada, mundu osoan. New Yorkeko suntsipenaren irudia 2012an hasi zen, aspaldi grabatutako tokiko telebista bateko albiste-saio batzuekin. Programa horien arabera, mundua suntsitu zuen pandemia bide onetik zihoala zirudien txertoa zen, baina mutatu egin zen, eta, horren ondorioz, gizaki edo animalia bat infektatzean munstro edo banpiro baten antzeko izaki bihurtu zen, eta honako sintoma hauek agertu ziren: egoera primitibo eta erasokor batera degeneratuko zen, ilea galduko zuen eta eguzkiaren UV erradiazioekiko oso kaltebera izango zen, egunez itzaletan ezkutatzera behartuz (kobazuloak, abandonatutako eraikinak, eta abar).

Infekzioaren lehen urtearen amaieran, planetako giza populazioaren % 90 (5400 milioi pertsona inguru) infekzioaren ondorioz hil zen. % 9 (588 milioi, gutxi gorabehera) infektatu egin zuten, baina hil beharrean izaki horiek bihurtu ziren, eta gainerakoak (12 milioi inguru), modu naturalean birusarekiko immuneak zirenak, infektatuta zeudenek jazarri eta hil zituzten, edo beren buruaz beste egin zuten kanpoko munduaren isolamenduaren ondorioz.

Agerralditik hiru urtera, eta une latzak igaro ondoren, Robert Neville beldur da bere herrialdeko edo agian munduko azken gizakia izan ote daitekeen. Gizakien arrastorik ez duen Manhattan batean, natura azaleratzen hasten den lekuan, Nevillek bizitza arrunt eta aspergarri bat bizi du, non denbora birusarentzako sendabideak ikertzen eta hornigaiak hartzen ematen duen, gau gogorrak munstroen zarataz eta bakardadeaz beteta igarotzeko, eta plana aldatzen da soilik egunen batean Wall Streetetik oreinak ehizatzera edo Manhattango portuan golfean jokatzera joateko ideia sortzen bazaio. Egunero bidaltzen ditu grabatutako mezuak AMko banda osoan, eta eskatzen du, mesedez, bizirik atera den beste inor baldin badago, eguerdian South Street Seaporten bil dadila berarekin.

Ametsetako flashback batzuek ikara eragiten diote Zoe (Salli Richardson) emaztearen eta Marley (Willow Smith, Will Smithen alaba, benetako bizitzan) alabaren heriotza gogoratzen duenean uhartea ebakuatu zutenean helikoptero istripu batean, 2009an Manhattan uharteko berrogeialdi militarra irabazi zuenean. Nevillek Samantha perrarekin baino ezin du harremanik izan, bere lankide handitzat jotzen baitu bere burua film luzean zehar. Dementzia saihesteko, maniki batzuk jartzen ditu lokal batzuetan, eta maiz bisitatzen ditu gizakiak bezala tratatzeko.

## Aktoreak 
* Will smith (Dr.Robert Neville), historiako protagonista
* Alice Braga (Anna bezala)
* Charlie Tahan (Ethan bezala)
* Dash Mihok (alfa arra bezala)
* Salli Richardson (Zoe Neville bezala)
* Willow Smith (Marley Neville bezala)
* Emma Thompson (Alice Krippin doktorea bezala)
* Joanna Numata (Alfa Eme bezala)
* Darrell Foster (Mike bezala)
* Pat Fraley (Estatu Batuetako presidentearen ahotsa)

## Filmazioa 
Ekoizpena 2006an hasi zen New York hirian, batez ere hiriko herrietan filmatuz, Brooklyngo zubian 5 milioi dolarreko eszena bat barne. Aipatzekoa da, halaber, filmaketak, batez ere hiri horretako 6 herritan egin zenak, hainbeste eragozpen sortu zizkiela newyorktarrei, ezen Will Smithek barkamena eskatu behar izan baitzuen.

## Ikus, gainera 
* *I Am Legend* (1954, Richard Matheson)
* The Omega Man
* Hondamendi filmen zerrenda

## Kanpo estekak 
*  Filmaren webgune ofiziala.
*  Filmearen fitxa IMDB.com webgunean.